Alvarleg líkamsárás þingfest fyrir héraðsdómi Fjórir ungir menn hafa verið ákærðir fyrir að hafa ráðist á einn mann fyrir utan Dússabar í Borgarnesi í júní í fyrra . Fjórmenningarnir eru allir á aldrinum 18 - 20 ára og var ákæra gegn þeim þingfest í Héraðsdómi Vesturlands sl. mánudag . Einum mannanna er gefið að sök að hafa slegið fórnarlambið í höfuðið með glerflösku og öðrum fyrir að hafa sparkað í höfuð mannsins þar sem hann lá í götunni og stigið á höfuð hans . Þessi tveir eru ákærðir fyrir sérstaklega hættuleg líkamsárás . Allir mennirnir eru ákærðir fyrir að hafa veist að manninum þegar hann var lemstraður eftir flöskuhöggið og hrint honum á milli sín þar til hann féll í jörðina þar sem þeir spörkuðu í hann . Fórnarlambið hlaut nokkra skurði á aftanvert höfuð og hnakka og vankaðist töluvert við árásina .